Māris Verpakovskis - Vikipēdija

# Māris Verpakovskis

### Vikipēdijas raksts

Māris Verpakovskis
Personīgā informācija
Dzimš. datums | 1979. gada 15. oktobris
Dzimš. vieta | Liepāja, Latvija
Augums | 173 cm
Pozīcija | uzbrucējs
Kluba informācija
Klubs | Getafe CF
Profesionālie klubi*
Sezonas | Klubs | Spēles (vārti)
1997-2000 2001-2003 2004-2006 2006- | FHK Liepājas Metalurgs Skonto FC Dinamo Kiev Getafe CF | 37 (7) 77 (41) 63 (18)
Nacionālā izlase**
1999- | Latvija | 58 (20)
* Spēles un vārti profesionālos klubos tikai līgas spēlēs pēdējais labojums 2006. gada 13. decembrī. ** Nacionālās izlases spēļu un vārtu skaita pēdējās izmaiņas 2006. gada 13. decembrī.

Māris Verpakovskis (dzimis 1979. gada 15. oktobrī) ir Latvijas futbola izlases un Getafe CF uzbrucējs. Viņš Latvijas izlasē ir aizvadījis 58 spēles, gūstot 20 vārtus. Verpakovskis visā pasaulē plaši pazīstams kļuva 2003. gadā, kad 2004. gada Eiropas čempionāta kvalifikācijas turnīrā 10 spēlēs guva 6 vārtus, tostarp izšķirošos spēlēs pret Ungārijas, Zviedrijas un Turcijas izlasēm. 2004. gada Eiropas čempionātā Verpakovskis guva vienīgos izlases vārtus turnīrā, izceļoties spēlē pret Čehiju. Verpakovskis ir Latvijas futbola izlases otrs visu laiku rezultatīvākais futbolists aiz Ērika Pētersona, kā arī divreiz (2003. un 2004.) atzīts par Latvijas gada labāko futbolistu.

## [izmainīt šo sadaļu] Karjera

### [izmainīt šo sadaļu] Liepājas Metalurgs

Māra Verpakovska tēvs Ilmārs arī bijis pazīstams Latvijas futbolists, tādēļ ir skaidra Māra izvēle savu dzīvi saistīt ar futbolu. Sācis trenēties dzimtajā Liepājā, un jau 1996. gadā 16 gadu vecumā debitēja Latvijas čempionātā Liepājas Baltikas sastāvā, kas jau 1997. kļuva par Liepājas Metalurgu. Tieši spēlējot Metalurga sastāvā, viņu pamanīja arī Latvijas futbola izlases treneri. Izlasē Verpakovskis debitēja 1999. gada jūnijā 2000. gada Eiropas čempionāta kvalifikācijas turnīra spēlē Atēnās pret Grieķijas izlasi, kad izlases treneris Revazs Dzodzuašvili negaidīti iekļāva viņu sākumsastāvā. Jau savā pirmajā spēlē izlases rindās Māris izcēlās ar vārtu guvumu.

### [izmainīt šo sadaļu] Skonto

2001. gadā Verpakovskis pārgāja uz Latvijas čempionvienību Skonto FC, kļūstot par līderi gan klubā, gan izlasē. Skonto FC sastāvā Verpakovskis kļuva par trīskārtēju Latvijas čempionu. Viņa zvaigžņu stunda sita 2003. gada rudenī, kad pēc vairākiem svarīgiem vārtu guvumiem izlases rindās, Verpakovskis kļuva par nacionālo varoni, ievelkot Latvijas izlasi 2004. gada Eiropas čempionātā.

### [izmainīt šo sadaļu] Dinamo Kiev

Lieliskā snieguma izlasē dēļ, par Verpakovski ieinteresējās vairāki Eiropas vadošie klubi, taču viņš noslēdza 5 gadu līgumu ar Ukrainas superklubu Dynamo Kyiv, 2004. gadā kļūstot par Ukrainas čempionu. 2004./2005. gada sezonā Verpakovskis Dynamo kluba sastāvā spēlēja arī UEFA Čempionu līgā un guva vārtus pret slaveno Real Madrid.

### [izmainīt šo sadaļu] Getafe

2006.gada novembrī izplatījās baumas par Māra Verpakovska pāriešanu uz Horvātijas futbola klubu Dinamo Zagreb. Vēl par viņu interesi izrādīja cits Ukrainas futbola klubs Dņepropetrovskas Dnipro. Galu galā Māris tika izīrēts Spānijas augstākās līgas klubam Getafe CF.

Priekštecis: Juris Laizāns | Latvijas gada labākais futbolists 2003. –2004. gads | Pēctecis: Igors Stepanovs

Saturs iegūts no "http://lv.wikipedia.org../../../m/%C4%81/r/M%C4%81ris_Verpakovskis_76c3.html"

Kategorijas: Latvijas futbolisti | Latvijas sportisti

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Eesti
- עברית
- Nederlands
- Polski
- Српски / Srpski